هاد الساط لي مصور معاه او لي هو   مفخره للمغرب  او انا نقول ليكم علاش  

هاد سيد هو نتيجه تعليم مغربي  خدا البكلوريا هنا فالمغرب  من بعد دار الاقسام التحضيريه في فرنسا  باش من بعد غادي ايدفع لمتحان الولوج لهاد المدرسه  
     

او لي تتعتابر اصعب مدرسه ممكن تولج لها في فرنسه  كثار من داكشي ديال بوليتكنيك بي مراحل  

 تخرجو منها بزاف ديال العلماء لي خداو جوائز نوبل فتخصصات مختلفه  طابيو سميتها فغوغل تعرفو لي تخرجو منها شكون

من بعد التخرج ديالو  حليا خدام باحث فأحد مراكز البحث العلمي تماك فرانسه 

سولتو اشنو هي خدمتك بظبط ؟ بغيت نعرف اشنو تديييير ؟

بقا تيفكر كيفاش ايجوبني او نفهم  قالي بالي هو مجال الاختصاص ديالو هو الرياضيات او بظبط الاحتمال   

فمركز البحث تيكون خدام هو او عالم اخر  تيحطو فرضيه ما،  ايكبقاو ايحولو ايبرهنو بالريضيات علی مدا صحه او خطأ ديك الفرضيه 

سولتو كيفاش  زيد شرح 

قالي بلي فالريضيات كينين مسلمات تينطالقو منهم فعمليه الحساب ، انطلقا من دوك المسلمات تصوبو مبرهنات  
هو خدمتو ايجمع كل المبرهنات لي تتبثو فالريضيات من عند علماء أخرين، كيخدم بيهم باش ايخرج لينا مبرهنه جديده تتبث صحه او خطأ الفرضيه لي حطو فالاول ، او كينشرو داكشي لي وصلو ليه فمجله علميه محترمه  باش ناس اخرين استافدو منو باش نزيدو نطورو الحياه ديال البشريه 

  او طبعا هادشي علی حسب ما فهمت 

المهم ببساطه خدمتو  عالم  

جتني غريبه ايكون صاحبي عالم بما تحمل الكلمه من معنی  

عندو قناه ديال يتوب كتبسط العلوم بالدريجه،

 او صراحه طليت علی شي تعليقات علی بعض الفيديوات كين شي ناس حاكرينو، 

 تيقولو ليه 
او نت اش تتعرف تدوي فهادشي  

بغيت نقول لدوك الناس

 لله احفضكم ايلا غير تكمشو اسكتونا    بقوه ما كيكون المرأ قريب للناس بقوه ما تيتحكر  

كان عندي الشرف اني نشتاغل معاه علی موضوع البيتكوين 



 او عندي الشرف كثر انو مغريبي ولد الشعب او غادي شاق طريقو مع الكبار  او علاش لا ايكون اول مغربي اياخد جائزه عالميه مختصه فالمجال   بعد عمر ان شاء لله